
ZAPISNIK
14. sjednice Vijeća Mjesnog odbora Miroševec,
održane 06. srpnja 2026.
u objektu mjesne  samouprave Miroševec, Miroševečka c.131
s početkom u 20,00 sati

NAZOČNI ČLANOVI VIJEĆA: Zdravko Mišić, Sanja Kelčec-Ključarić, Krešimir Huzek, Andrija Čepin, Danijel Folnegović

Predsjedava: Krešimir Huzek, predsjednik Vijeća.
Zapisnik vodi: Krešimir Huzek 

Predsjednik konstatira da je nazočno  5  od ukupno 5  članova Vijeća, što znači da Vijeće može pravovaljano odlučivati te otvara 14. sjednicu Vijeća Mjesnog odbora.
Predsjednik daje na verifikaciju zapisnik 13. sjednice.
[bookmark: _Hlk183365156]	Vijeće jednoglasno prihvaća tekst zapisnika 13. sjednice Vijeća, održane dana 25.lipnja 2026. Vijeće jednoglasno prihvaća i utvrđuje

DNEVNI RED

1. Zaključak o prijedlogu za postavljanje kamere kod objekta mjesne samouprave, Miroševečka cesta 131 – donošenje zaključka;
1. Pitanja, prijedlozi i obavijesti.
[bookmark: _Hlk177207557][bookmark: _Hlk177376089]Ad. 1.  Zaključak o prijedlogu za postavljanje kamere kod objekta mjesne samouprave, Miroševečka cesta 131 – donošenje zaključka;
Predsjednik otvara raspravu. Član Vijeća Andrija Čepin navodi kako se slaže sa navedenim prijedlogom, te navodi kako je kamera najbolje rješenje zbog učestalih skupljanja pojedinaca koji rade nered ispred prostora mjesne samouprave. Traži da se uz postavljanje kamere stavi i obavijest kako je objekt pod videonadzorom.
Član Vijeća Zdravko Mišić i potpredsjednik Vijeća Danijel Folnegović predlažu da se uz zapisnik pošalje i fotografija gdje je vidljiva hrpa smeća koja je ostavljena ispred prostora mjesne samouprave. 
Nakon provedene rasprave, Vijeće jednoglasno donosi

ZAKLJUČAK

1. Predlaže se postavljanje nadzornih kamera ispred objekta mjesne samouprave na lokaciji Miroševečka cesta 131. 
2. Gore navedeno se predlaže zbog učestalih slučajeva vandalizma, oštećivanja komunalne opreme, koševa za otpad, klupa te ostavljanja otpada na predmetnoj lokaciji. Postavljanjem videonadzora povećala bi se razina sigurnosti, omogućilo lakše utvrđivanje počinitelja te pridonijelo zaštiti javne imovine i očuvanju komunalnog reda.

Ad. 2.  Pitanja, prijedlozi i obavijesti
Predsjednik je izvijestio članove Vijeća o završetku radova na lokaciji Kurekov breg II.odvojak.

Predsjednik Vijeća Mjesnog odbora Miroševec izvijestio je članove Vijeća o novom stanju vezanom uz slučaj zatvaranja javnog prolaza i neovlaštenog zauzimanja javne površine te ih upoznao s činjenicom da, unatoč višekratnim požurnicama i upitima upućenima nadležnim tijelima, i dalje nisu zaprimljeni konkretni odgovori niti informacije o poduzetim mjerama. Članovi Vijeća izrazili su ozbiljnu zabrinutost zbog izostanka učinkovitog postupanja, osobito imajući u vidu da je od podnošenja prve prijave proteklo više od tri mjeseca, a predmetni javni prolaz i dalje je zatvoren, dok se javna površina i dalje koristi protivno njezinoj namjeni.

Završeno u 21,00 sat
KLASA: 024-08/26-003/1471
URBROJ: 251	-13-11-6/017-26-2
Zapisnik sastavio: Krešimir Huzek
Zapisnik tehnički i administrativno 
obradila: Sandra Šukunda	
               Predsjednik
Vijeća Mjesnog odbora Miroševec 						           Krešimir Huzek    

